ΓΡΑΠΤΗ ΕΡΩΤΗΣΗ E-3183/01

υποβολή: Carlos Bautista Ojeda (Verts/ALE) προς την Επιτροπή

(20 Νοεμβρίου 2001)

Θέμα: Ζημίες στις καλλιέργειες από την πανίδα του Φυσικού Δρυμού του Baza

Οι γαιοκτήμονες στην περιφέρεια του Φυσικού Δρυμού της Sierra de Baza καταγγέλλουν τις σημαντικές ζημίες πουφίστανται συστηματικώς οι καλλιέργειές τους, κυρίως δε οι αμυγδαλεώνες, από τα ζώα του Δρυμού. Αυτό το πρόβλημα παρουσιάζεται κάθε χρόνο την άνοιξη λόγω των ιδιαιτέρων χαρακτηριστικών των μεσογειακών δασών γενικώς και συγκεκριμένα λόγω των κλιματολογικών συνθηκών της περιοχής που δημιουργούν διατροφικό κενό κατ' αυτήν την εποχή του χρόνου και έτσι τα ζώα αναγκάζονται να αναζητούν την τροφή τους έξω από την έκταση του δρυμού.

Λόγω της κατάστασης αυτής, οι καλλιεργητές έχουν προτείνει τριών ειδών μέτρα: αποζημίωση για τις καταστροφές, εκπόνηση κυνηγετικών σχεδίων προς αποφυγή των ζημιών στις καλλιέργειες και θέσπιση σύμβασης βάσει της οποίας οι προκαλούμενες ζημίες δεν θα επιλύονται δικαστικώς και θα είναι αποδεκτή η διαπίστωση των ζημιών από τους ίδιους τους καλλιεργητές. Το Υπουργείο Περιβάλλοντος της Περιφερειακής Κυβέρνησης της Ανδαλουσίας δεν έχει δεχθεί κανένα από τα προταθέντα μέτρα για την αντιμετώπιση του προβλήματος αυτού.

Καταστάσεις όπως η προαναφερθείσα συνιστούν σοβαρό κίνδυνο για τους ίδιους τους Φυσικούς Δρυμούς δεδομένου ότι μπορούν να προκαλέσουν την εκδήλωση ασθενειών οι οποίες, ενίοτε, προκαλούν καταστροφές και σοβαρές οικολογικές βλάβες (πρόκληση πυρκαγιάς, απερήμωση, παράνομη θήρα, χωροταξική πίεση, κτλ).

Γνωρίζει η Επιτροπή το πρόβλημα που καταγγέλλουν τόσο η Ένωση Ζημιωθέντων από την Πανίδα του Φυσικού Δρυμού της Sierra de Baza όσο και η Ένωση Σχέδιο της Sierra de Baza; Τί μέτρα σκέπτεται να λάβει·

Δεν φρονεί η Επιτροπή ότι η διαχείριση των Φυσικών Δρυμών και η ανάπτυξη τηςπαίθρου στις περιοχές που περιβάλλουν τα δάση πρέπει να γίνεται μέσω πολιτικών συνδιαχείρισης στις οποίες θα συμμετάσχουν οι ενδιαφερόμενοι κάτοικοι οι οποίοι θα χαίρουν όχι μόνον των περιβαλλοντικών αλλά και των οικονομικών πλεονεκτημάτων που θα προέρχονται τόσο από την διαχείριση των φυσικών περιοχών, όσο και από την βιώσιμη εκμετάλλευση των πόρων·

Απάντηση του κ. Fischler εξ ονόματος της Επιτροπής

(15 Ιανουαρίου 2002)

Η Επιτροπή δεν γνωρίζει τα γεγονότα τα οποία αναφέρονται από το Αξιότιμο Μέλος του Κοινοβουλίου. Εξάλλου η επίλυση αυτού του είδους προβλήματοςπάγεται σε αρμοδιότητα εθνικού ή/και περιφερειακού επιπέδου και όχι σε αρμοδιότητα επιπέδου Κοινότητας.

Πρέπει να σημειωθεί ότι ορισμένα μέτρα τα οποία έχουν εγκριθεί στο πλαίσιο προγραμμάτων αγροτικής ανάπτυξης θα ήταν δυνατόν να συμβάλουν στο να δοθεί απάντηση στις ανησυχίες που αναφέρονται από το Αξιότιμο Μέλος του Κοινοβουλίου. Συγκεκριμένα, η νέα πολιτική γεωργικής ανάπτυξης, που εγκρίθηκε τον Ιούνιο του 1999, αποβλέπει στην εγκαθίδρυση συνεκτικού και διατηρητικού πλαισίου που εγγυάται το μέλλον των αγροτικών ζωνών, ευνοώντας τη διατήρηση και τη δημιουργία απασχόλησης και λαμβάνονταςπόψη τις περιβαλλοντικές επιταγές.

Μεταξύ των διαρθρωτικών μέτρων που προβλέπονται στον κανονισμό (ΕΚ) αριθ. 1257/1999 του Συμβουλίου της 17ης Μαΐου 1999 ο οποίος θεσπίζει τηνποστήριξη στην αγροτική ανάπτυξη με το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ)(1), τοποθετούνται μεταξύ άλλων οι ενισχύσεις στις επενδύσεις σε γεωργικές εκμεταλλεύσεις για την προστασία του φυσικού περιβάλλοντος, αντισταθμιστικές αποζημιώσεις στις μειονεκτούσες ζώνες, γεωργοπεριβαλλοντικές ενισχύσεις καθώς και παροχήποστήριξης σε γεωργικές και αγροτικές δραστηριότητες για την προστασία του περιβάλλοντος.

Τα μέτρα αυτά επαναλαμβάνονται στο ισπανικό πρόγραμμα αγροτικής ανάπτυξης για τα συνοδευτικά μέτρα, στο επιχειρησιακό πρόγραμμα για τη βελτίωση των διαρθρώσεων παραγωγής στις ζώνες του στόχου 1 στην Ισπανία καθώς και στο περιφερειακό επιχειρησιακό πρόγραμμα για την Ανδαλουσία. Προκειμένου η συμμετοχή των κοινοτικών ταμείων να καταστεί αποτελεσματική στην περίπτωση που αναφέρεται από το Αξιότιμο Μέλος του Κοινοβουλίου, πρέπει οι συγκεκριμένες ενέργειες που ζητήθηκαν από τους γεωργούς να έχουν προβλεφθεί στα μέτρα προγραμμάτων τα οποία έχουν καταρτισθεί από το ισπανικό κράτος και από τη Junta d'Andalucia, οι εν λόγω ενέργειες να είναι επιλέξιμες και οι διάφοροι εταίροι να συμφωνούν όσον αφορά τις δράσεις αυτές.

Είναι σκόπιμο ναπενθυμιστεί εδώ ότι η διαχείριση τωνπόψη προγραμμάτων πραγματοποιείται σε επίπεδο κράτους μέλους, δηλαδή από τις εθνικές ή/και περιφερειακές αρχές και όχι από την Επιτροπή.

Εν πάση περιπτώσει πρέπει να σημειωθεί ότι το εθνικό πάρκο Sierra de Baza (Γρενάδα) προτάθηκε από τις ισπανικές αρχές ως τόπος κοινοτικού ενδιαφέροντος, που θα μπορούσε να ενταχθεί στο δίκτυο Natura 2000.

Όταν πρόκειται για τόπο κοινοτικού ενδιαφέροντος, τα κράτη μέλη είναιποχρεωμένα να εκδίδουν τα θεσμικά, διοικητικά ή συμβατικά μέτρα που είναι αναγκαία για τη διατήρηση των οικοτόπων που περιέχονται στο παράρτημα Ι και των ειδών που αναφέρονται στο παράρτημα II της οδηγίας αριθ. 92/43/ΕΟΚ του Συμβουλίου της 21ης Μαΐου 1992 σχετικά με τη διατήρηση των φυσικών οικοτόπων και της άγριας χλωρίδας και πανίδας(2) και προκειμένου να επιτευχθούν οι γενικοί στόχοι της οδηγίας αυτής.

Η διαχείριση των τόπων που είναι δυνατόν να ενταχθούν στο δίκτυο Natura 2000πάγεται στην αρμοδιότητα των κρατών μελών ενώ ο ρόλος της Επιτροπής συνίσταται στη διασφάλιση της τήρησης του κοινοτικού δικαίου.

(1) ΕΕ L 160 της 26.6.1999.

(2) ΕΕ L 206 της 22.7.1992.